**Notă informativă**

la proiectul de hotărâre a Guvernului cu privire la aprobarea modificărilor ce se operează în unele hotărâri ale Guvernului **(**privind orezul și anumite tipuri de zahăr destinate consumului uman)

|  |
| --- |
| 1. **Denumirea autorului și, după caz, a participanților la elaborarea proiectului**
 |
| Ministerul Agriculturii și Industriei Alimentare |
| 1. **Condițiile ce au impus elaborarea proiectului de act normativ și finalitățile urmărite**
 |
| Ca urmare a modificărilor operate la unele acte normative precum: Legea 306/2018 privind siguranța alimentelor, a Legii 172/2014, la care au fost revizuite pozițiile tarifare din Nomenclatura combinata a mărfurilor (Legea 134/2022), a Legii nr. 420/2006 privind activitatea de reglementare tehnică, Legii 10/2009 privind supravegherea de stat a sănătății publice etc., precum și a abrogării unor acte normative precum Legea 78/2004 privind produsele alimentare, Legea 113/2012 cu privire la stabilirea principiilor şi a cerințelor generale ale legislației privind siguranța alimentelor, din partea mediului de afaceri și a Agenției Naționale pentru Siguranța Alimentelor, în adresa Ministerului au fost înainte solicitări privind revizuirea prevederilor mai multor Hotărâri ale Guvernului, prin care au fost aprobate Reglementari Tehnice pentru diverse produse alimentare, printre care și Hotărârea Guvernului nr. 291/2014 cu privire la aprobarea Cerințelor de calitate pentru orez și crupe de orez și Hotărârea Guvernului nr. 774/2007 cu privire la aprobarea Reglementării tehnice „Zahăr. Producerea și comercializarea”.Totodată, ca urmare a atribuirii Republicii Moldova a statutului de „țară candidat”, a fost inițiat un amplu proces de screening a legislației UE, în vederea transpunerii acesteia în legislația națională.Astfel au fost identificate mai multe acte normative care urmează a fi modificate, iar, ținând cont că în Hotărârea Guvernului nr. 291/2014 cu privire la aprobarea Cerințelor de calitate pentru orez și crupe de orez și Hotărârea Guvernului nr. 774/2007 cu privire la aprobarea Reglementării tehnice „Zahăr. Producerea și comercializarea” urmează a fi preluare prevederile din Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671-854), s-a decis includerea prevederilor regulamentului menționat în actele naționale menționate supra, prin elaborarea unui singur act de modificare a unor acte normative. |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**
 |
| Proiectul de hotărâre a Guvernului cu privire la aprobarea modificărilor ce se operează în unele hotărâri ale Guvernului a fost elaborat în cadrul angajamentelor asumate prin Acordul de Asociere RM-UE, în vederea implementării punctelor 25 și 26 din Capitolul 11 – Agricultura și dezvoltarea rurală din Planul național de acțiuni pentru aderarea Republicii Moldova la Uniunea Europeană pe anii 2023-2027, aprobat prin Hotărârea Guvernului nr. 829/2023. În acest context, prin proiectul nominalizat urmează să fie operate modificări la două hotărâri de Guvern: prin preluarea unor prevederi din Regulamentul (UE) nr. 1308/2013, Directiva 2001/111/CE, Codex Stan 212-1999 Standard pentru zaharuri și anume:1. La modificarea hotărâri de Guvern **(**Hotărârea Guvernului nr. 291/2014 cu privire la aprobarea Cerințelor de calitate pentru orez și crupe de orez, urmează a fi preluate prevederile din partea II din Anexa nr. I, partea I din Anexa nr. II, Anexa III partea A din Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671-854).
2. Pentru modificarea Hotărârii Guvernului nr. 774/2007 cu privire la aprobarea Reglementării tehnice „Zahăr. Producerea și comercializarea” urmează a fi transpuse:
* Partea III din Anexa I, Partea II secțiunea A din Anexa II și Anexa III partea B din Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogarea Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului, publicat în *Jurnalul oficial al Uniunii Europene L 347 din 20 decembrie 2013,* astfel cum a fost modificat ultima dată prin Regulamentul (UE) 2017/2393 al Parlamentului European și al Consiliului din 13 decembrie 2017;
* Regulamentul (CEE) NR. 1265/69 al Comisiei din 1 iulie 1969de stabilire a metodelor de stabilire a calității zahărului achiziționat de agențiile de intervenție, CELEX: 1969R1265, publicat în Jurnalul oficial L 163, 4.7.1969, p.1, astfel cum a fost modificat ultima dată prin Regulamentul (CE) NR. 187/1999 al Comisiei din 27 ianuarie 1999 Official Journal L 021 , 28/01/1999 P. 0009 – 0009;
* Directiva 2001/111/CE a Consiliului din 20 decembrie 2001 privind anumite tipuri de zahăr destinate consumului uman, publicată în *Jurnalul oficial al Uniunii Europene L 010 din 12 ianuarie 2002,* astfel cum a fost modificat ultima dată prin Regulamentul (UE) nr. 1021/2013 al Parlamentului European și al Consiliului din 9 octombrie 2013
* Codex Stan 212-1999 Standard pentru zaharuri, amendat în 2001, 2019 și 2022.

Au fost elaborate 4 Tabele de concordanță, pentru Regulamentul 1308/2013, Regulamentul (CEE) NR. 1265/69, pentru Directiva 2001/111/CE și unul pentru Codex-Stan Codex Stan 212-1999 Standard pentru zaharuri, în conformitate cu prevederile Hotărârii Guvernului nr. 1171/2018 pentru aprobarea Regulamentului privind armonizarea legislației Republicii Moldova cu legislația Uniunii Europene. |
| 1. **Principalele prevederi ale proiectului și evidențierea elementelor noi**
 |
| Actul normativ urmează să modifice 2 hotărâri de Guvern și anume Hotărârea Guvernului nr. 291/2014 cu privire la aprobarea Cerințelor de calitate pentru orez și crupe de orez și Hotărârea Guvernului nr. 774/2007 cu privire la aprobarea Reglementării tehnice „Zahăr. Producerea și comercializarea”). 1. În Hotărârea Guvernului nr. 291/2014 cu privire la aprobarea Cerințelor de calitate pentru orez și crupe de orez, urmează a fi ajustate clauza de emitere și de armonizare, conform cadrului normativ actualizat, a fost redactată referința la nomenclatura combinata a mărfurilor, inclusiv pozițiile tarifare, conform ultimelor modificări.

Totodată, trimiterile de ordin general precum „conform prevederilor actelor normative/legislative în vigoare”, au fost ajustate cu referințe clare privind actul normativ si denumirea acestuia. În același timp au fost incluse referințele privind elementele de armonizare:„ transpune partea II din Anexa nr. I, partea I din Anexa nr. II, Anexa III partea A din Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671-854)”.La Hotărârea Guvernului nr. 774/2007 cu privire la aprobarea Reglementării tehnice „Zahăr. Producerea și comercializarea” – urmează a fost modificată denumirea hotărârii: „Cerințele de calitate pentru anumite tipuri de zahăr destinate consumului uman”, temeiul de aprobare a acesteia, clauza de armonizare. Compartimentul noțiuni urmează a fi expus in redacție nouă prin completarea cu un sir de produse precum: Zaharuri albe, Zaharuri brute, Izoglucoză, Sirop de inulină, Zahar brut, Zahăr semi-alb, Zahăr sau zahăr alb, Zahăr extra-alb, Soluție de zahăr invertit, Sirop de zahăr invertit, Sirop de glucoză, Sirop de glucoză uscată, Dextroză sau monohidrat de dextroză, Dextroză sau dextroză anhidră, Fructoză, Glucoză pulbere , Zahăr brut din trestie de zahăr. În același timp vor fi actualizate codurile tarifare, conform modificărilor operate la Nomenclatura combinata a mărfurilor , aprobată prin Legea 172/2014. Vor fi ajustare trimiterile la Legea 306/2018 privind siguranța alimentelor, Legea nr.279/2017 privind informarea consumatorului cu privire la produsele alimentare. Urmează a fi abrogata Anexa 3 Declarația de conformitate. Cerințele de calitate pentru anumite tipuri de zahăr destinate consumului uman, urmează a fi completate cu o anexa nouă, in care sunt descrise metodele de stabilire a caracteristicilor de calitate ale zahărului. |
| 1. **Fundamentarea economico-financiară**
 |
| Implementarea acestui proiect nu necesită alocarea resurselor financiare suplimentare de la bugetul de stat, întrucât Agenția Națională pentru siguranța alimentelor planifică anual controalele oficiale, precum și mijloacele financiare pentru efectuarea acestora. |
| 1. **Modul de încorporare a actului în cadrul normativ în vigoare**
 |
| Proiectul este elaborat în vederea implementării punctelor 25 și 26 din Capitolul 11 – Agricultura și dezvoltarea rurală din Planul național de acțiuni pentru aderarea Republicii Moldova la Uniunea Europeană pentru anii 2023-2027, aprobat prin Hotărârea Guvernului nr. 829/2023, precum și pentru aducerea în concordanță a prevederilor ca urmare a modificării și abrogării mai multor acte normative. |
| 1. **Avizarea şi consultarea publică a proiectului**
 |
| În conformitate cu art. 32 din Legea nr. 100/2017 cu privire la actele normative, precum și a Legii cu privire la transparența în procesul decizional, pe portalul particip.gov.md și pe pagina web a Ministerului a fost plasat anunțul de inițiere a modificării Hotărârilor de Guvern nr. 774/2007 cu privire la aprobarea Reglementării tehnice Reglementării tehnice „Zahăr. Producerea și comercializarea” și a Hotărârii nr. 291/2014 cu privire la aprobarea Cerințelor de calitate pentru orez și crupe de orez (<https://particip.gov.md/ro/document/stages/ministerul-agriculturii-si-industriei-alimentare-anunta-despre-intentia-de-modificare-a-hotararilor-de-guvern-nr-7742007-reglementarii-tehnice-zahar-producerea-si-comercializarea-si-a-hotararii-nr-2912014-cu-privire-la-aprobarea-cerintelor-de-calitate-pentru-orez-si-crupe-de-orez/11467>).Analiza impactului de reglementare, proiectul de hotărâre și Nota informativă la fel au fost plasate pentru consultări publice pe portalurile menționate supra (<https://particip.gov.md/ro/document/stages/ministerul-agriculturii-si-industriei-alimentare-prezinta-pentru-consultari-analiza-impactului-de-reglementare-la-proiectul-de-hotarare-a-guvernului-cu-privire-la-aprobarea-modificarilor-ce-se-opereaza-in-unele-hotarari-ale-guvernului/11974>).Totodată, materialele au fost transmise prin email direct producătorilor de zahăr, zahar invertit, importatorilor și întreprinderilor care preambalează zahar și orez.  |
| 1. **Constatările expertizei anticorupție**
 |
| În temeiul art. 34 şi 35 din Legea nr. 100/2017 cu privire la actele normative, proiectul urmează a fi supus expertizei anticorupție. |
| **9. Constatările expertizei de compatibilitate** |
| Proiectul urmează a fi transmis Centrului de Armonizare a Legislației pentru expertiza de compatibilitate. |
| **10. Constatările expertizei juridice** |
| În temeiul art. 34 şi 37 din Legea nr. 100/2017 cu privire la actele normative, proiectul va fi supus expertizei juridice. |
| **11. Constatările altor expertize** |
| În conformitate prevederile pct.11 sbp. 21 lit. a) şi lit. b) din Metodologia de analiză a impactului în procesul de fundamentare a proiectelor de acte normative, aprobată prin Hotărârea Guvernului nr. 23/2019, Analiza Impactului de reglementare a fost susținută condiționat în cadrul ședinței grupului de lucru al Comisiei de Stat pentru reglementarea activității de întreprinzător din data de 20 februarie 2024. |

**Secretar de Stat Iurie SCRIPNIC**

*Ex.: Maria Leahu,*

*Tel.: 022 204 540.*